

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΠΡΕΒΕΖΑΣ Καναλλάκι: 08/09/2021

ΔΗΜΟΣ ΠΑΡΓΑΣ

ΓΡΑΦΕΙΟ ΔΗΜΑΡΧΟΥ Αρ. Πρωτ.: 9705

Ταχ. Δνση: Αχέροντος 29

Τ.Κ. : 480 62 Καναλλάκι

Τηλ. : 2684360312

Πληρ : Τσιλιμπώκου θ.

Fax: 2684029021

e-mail:dtsilibokou@gmail.com

 ΠΡΟΣ

Κ. Αθηνά Δεληγεωργοπούλου

Ναυαγοσώστρια

**ΘΕΜΑ: «Απόδοση Επαίνου για επιτυχή διάσωση ανθρώπου από πνιγμό».**

**Αγαπητή κ. Δεληγεωργοπούλου,**

**αισθάνομαι την ανάγκη να εκφράσω τις θερμές μου ευχαριστίες και την απεριόριστη ευγνωμοσύνη μου για τη διάσωση του εξηνταεννιάχρονου παραθεριστή, στην παραλία της Λούτσας του Δήμου Πάργας, στις 07/08/2021, ο οποίος έχασε τις αισθήσεις του και κινδύνευσε από πνιγμό την ώρα που κολυμπούσε.**

**Όπως πληροφορήθηκα ο άνθρωπος είχε πιεί μεγάλη ποσότητα νερού και οι επί εικοσιπέντε λεπτά προσπάθειές σας για καρδιοπνευμονική ανάνηψη (ΚΑΡΠΑ), μέχρι να έρθει το ασθενοφόρο, του έσωσαν τη ζωή.**

**Επιδείξατε ψυχραιμία, γενναιότητα και αποφασιστικότητα για να σώσετε μία ανθρώπινη ζωή θέτοντας ηρωικά και τον εαυτό σας σε κίνδυνο, καθώς όλοι γνωρίζουμε τη δύναμη της θάλασσας και την αδυναμία του ανθρώπου πολλές φορές να την αντιμετωπίσει.**

**Με την ανεκτίμητη πράξη σας κερδίσατε το σεβασμό και το θαυμασμό όλων μας, αλλά χαρίσατε και σε μας τη χαρά και την ηθική ικανοποίηση να γνωρίζουμε ότι η καθημερινή μας αγωνία να προσφέρουμε στους συμπολίτες μας και τους πολυάριθμους επισκέπτες μας τις καλύτερες συνθήκες ασφάλειας και προστασίας στον τόπο μας έχει αντίκρισμα.**

**Δεχθείτε τον έπαινο αυτό σαν ελάχιστη ανταπόδοση και σας εύχομαι μέσα από την καρδιά μου να συνεχίσετε το δύσκολο έργο σας της προσφοράς και της βοήθειας προς τους συνανθρώπους μας με την ίδια αφοσίωση και δύναμη και να είστε πάντα φωτεινό παράδειγμα ικανότητας, αποτελεσματικότητας, ηρωισμού και αυταπάρνησης.**

 **Ο Δήμαρχος**

 **Ζαχαριάς Νικόλαος**